Ukusizwa kwezakhamuzi zakithi ezibuthaka

Akukho ukungabi nabu lungiswa obedlula umpha kathi lapho abanye baphila ngokunethezeka nokungasweli lutho, ngesikhathi abanye be-zabalazela ukuphila ngalokhu okuncane abanakho noma ngalokhu abangenakho nhlobo.
 Yebo, lena imiphumela emibi eyasala yesikhathi esedlule ebesinokukhubazeka nokungalingani. Kodwa futhi kuyizimpawu zokwehluleka kwethu emphakathini wase-mva kobandlululo. Ukuvalwa kwezwe kulolonke lakuleli ngenxa yokulwisana negci-wane le-corona  sekuvele kwa-bhebhethekisa kakhulu inkinga elokhu yabakhona.
Emavikini ambalwa edlule, sesibhekane nezithombe ezile-tha usizi zabantu abahluphekile bebanga izijumbana zokudla ezikhungweni zokunikezela ngokudla kanye nemibhikisho yemiphakathi ngokuswelakala kokudla.
Siphinde futhi sabhekana nezi nsolo eziphazamisayo nezihla-zayo. Izifundazwe eziningana zithole imibiko yokuthi kuna-bantu abanonya, abanye babo okusolakala ukuthi izikhulu zikahulumeni, bagweve noma badayisa izijumbana zokudla ezihlinzekelwe abantu aba-swele nabahluphekile, noma bakuhambisa kubangani nase-mindenini yabo.Uma kuke kwatholakala ukuthi lezi zinsolo ziliqiniso sizobhekana nalabo bantu ngesikhulu isihluku.
 Ngokumemezela isimo sika-zwelonke senhlekelele nokube-ka kokuvalwa kwezwe kulo-lonke lakuleli besizwa amanzi ngobhoko. INingizimu Afrika ayikaze yabhekana nesimo esi-phuthumayo esinzima kangaka ngempilo yomphakathi.
 Bekumele sisukume ngoku-shesha ukuze sisindise izimpilo. Kumele sikuvume ukuthi ezinsukwini nasema-vikini alandelile, ukwese-kwa kwezakhamuzi zakule lizwe lakithi ezikhungatheke kakhulu kuhambe kancane kunalokho obekudingeka, futhi sekuvuleke igebe.
Noma kunjalo, ukukhokhwa kwezibonelelo zikahulume-ni kuqhubeke ngaphandle kwezithiyo, futhi emva kwezingqinamba eziningana zobuchwepheshe, uhlelo lo-kuthunyelwa kokudla luyalu-ngiswa.Ukubeka ukuvalwa kwezwe esikhathini esifushane kakhulu kulethe izinselelo eziningi. Be-kumele siqhathanise ubungako bokuvalwa kwezwe nobukhu-lu bemikhawulo okuzomelwe ibekwe.
 Sikhethe ukuba sohlangothini lokuqaphela. Futhi ngokombiko owethulwa nguNgqongqoshe Wezempilo kungekudala, ukuvalwa kwe-zwe ngesikhathi esakwenza ngaso kwehlise izinga lo-kusuleleka, futhi okubaluleke kakhulu, kusinikeze isikhathi sokulungiselela ukubhebhe-theka okukhulu ekusulelekeni okungenzeka emavikini nezi-nyanga ezizayo.
Bekumele sicabangele no-mthelela emnothweni osuvele untengantenga esikhathini eside nesifushane, nomthele-la walokhu kuphazamiseka okukhulu ezimpilweni zezigidi zabantu.
 Bekumele sicabange  ukuthi ukuvaleleka emakhaya amavi-ki kuzosho ukuthini kubantu abasebenzayo abangezukukhokhelwa amaholo ajwayele-kile, kubantu abangasebenzi nakulabo abasafuna umsebe-nzi, kulabo abatohozayo, ku-labo abathengisa emgwaqeni, kulabo abaphofu nalabo ababuthaka.
IKhabhinethi izoqedela iqoqo lamaqhingasu azosetshenziswa ukubhekana nomthelela woku-valwa kwezwe ezimpilweni zabantu bakithi. Lokhu kwa-ndulelwe imihlangano ehlukahlukene nalabo abathinteka-yo kubandakanya amabhizini-si, abasebenzi, izinhlangano zezenkolo, umphakathi kanye noMkhandlu Oyala uMonga-meli Kwezomnotho.
 Esisebenzisana nabo empha kathini sebelethe izicelo eziningana zokungenelela ezi ngasiza ebuthakathakeni kwalabo abadla imbuya ngothi, iningi labo abaphila ngokusi-zwa ngumphakathi.
 Sizokhuphula izinga loku-hlinzeka ngezenhlalonhle ngalesi sikhathi ukuze sisize amakhaya aphila ngaphansi kwesimo sobubha.Noma sekuphelile ukuvalwa kwezwe, umonakalo wako uzo-qhubeka uzwakale kwabanye ngesikhathi esithile esizayo.
 Labo abanenhlanhla yokuba nemiholo engathikamezeki bazokwazi ukubuyela emise-benzini yabo; kodwa izigidi za-banye abantu bazolahlekelwa inyanga lapho bebengabe be-thole umsebenzi wesikhashana, ngabe bazenzele amabhizinisi ngokuthengisa emgwaqeni noma bonge imali ababeyitholi-le ukuze bahlangabezane nezi-bophezelo zemindeni yabo.
Ukusekwa ngokudla kuyi-ndlela yesikhashana yokubhe-kana nesimo esiphuthumayo. Kuzomele kuhambisane ne-zisombululo ezimile ezisiza izakhamuzi zakithi ezibuthaka kakhulu ukunqoba izikhathi ezinzima eziseza.
 Ngiﬁ  sa ukubonga Izinhlangano Ezizimele (NGOs) eziningi, amaqembu ezenkolo kanye nezakhamuzi zakithi ezinikele imali nokuvolontiya ukusiza ngokudla kwabalambile na-baphofu.
 Ukuqeda indlala akusona isenzo sokupha. Kubalulekile kunoma umuphi umphakathi ophila ngokuhlonipha amalu-ngelo abantu.
 Sisesikhathini empini yethu nalolu bhubhane lapho uku-thatha izinto kalula kungaba yingozi enkulu. Nginxenxa omunye nomunye wenu ahlale eqaphele, aqhubeke nokula-ndela imithethonqubo, noku-zigcina uphephile nokuphe-phisa abanye.
 Njengohulumeni sizonikeze-la ngolwazi ngokungenelela okuqonde ngqo esikwenzayo ukuvikela izakhamuzi ezi-buthaka kakhulu osizini lwe-ndlala.
Phakathi kobunzima obuningi obubhekene nabantu bakithi kulesi sikhathi, ukucabanga ukuthi kaze ukudla abazokudla futhi kuzoqhamuka kuphi aku-mele bube obunye babo.
